Kaŭkenoj

Kaŭkenoj aŭ Chloephaga estas genro de birdoj de la ordo de Anseroformaj de la familio de Anasedoj, kiu inkludas kvin speciojn, kiuj estas endemiaj de la subkontinento de Sudameriko, kaj kiu ricevas la komunan nomon de cauquén [kaŭkEn], avutarda (otiso) aŭ caranca.

Ties scienca nomo devenas el greka (kloe = herbo, faga = manĝantoj), kaj indikas ke ili nutras sin el herbo freŝa el bordoj de lagoj kaj lagunoj en Patagonio, ĉefe. Kiam oni uzas la komunan nomon de “avutarda”, oni ne konfuzu kun la eŭropa otido, birdo de la ordo de Gruoformaj tute nerilata.

Temas pri gregemaj birdoj, kiuj ariĝas en grandaj grupoj for de la reprodukta sezono, piediras elstare, aspektas kiel anseroj kun mallonga beko, rimarkinda flugilbildo dumfluge: blanka kun malhelaj unuarangaj, triarangaj kaj centra bendo (escepte la Chloephaga hybrida), nigra vosto (escepte la Chloephaga hybrida).

Estas migrantaj birdoj (el Patagonio al sudo de Bonaero).

 Specioj 
 Anda kaŭkeno, Chloephaga melanoptera
 Magelana kaŭkeno, Chloephaga picta
 Mara kaŭkeno, Chloephaga hybrida
 Grizkapa kaŭkeno, Chloephaga poliocephala
 Ruĝkapa kaŭkeno, Chloephaga rubidiceps

 Eksteraj ligiloj 

Kategorio:Tadornenoj
Kategorio:Anasedoj
Kategorio:Anseroformaj
Kategorio:Birdoj de Ameriko